CELEX: E2009P0006
Language: el
Date: 2009-05-14 00:00:00
Title: Προσφυγή που ασκήθηκε, στις 14 Μαΐου 2009 , από την Magasin- og Ukepresseforeningen κατά της Εποπτεύουσας Αρχής της ΕΖΕΣ (Υπόθεση E-6/09)

2.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 150/13
            
         Προσφυγή που ασκήθηκε, στις 14 Μαΐου 2009, από την Magasin- og Ukepresseforeningen κατά της Εποπτεύουσας Αρχής της ΕΖΕΣ
   (Υπόθεση E-6/09)
   2009/C 150/14
   Στις 14 Μαΐου 2009, η Magasin- og Ukepresseforeningen, εκπροσωπούμενη από τη δικηγορική εταιρεία Peter Dyrberg και Jan Magne Juuhl-Langseth, Advokatfirmaet Schjødt, Dronning Mauds gt 11, Όσλο, ΝΟΡΒΗΓΙΑ, άσκησε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου ΕΖΕΣ.
   Ο προσφεύγων ζητεί από το Πρωτοδικείο:
   
               1.
            
            
               Να δηλώσει ότι η Εποπτεύουσα Αρχή της ΕΖΕΣ διέπραξε παράλειψη μη λαμβάνοντας απόφαση σχετικά με καταγγελία που υποβλήθηκε στην Εποπτεύουσα Αρχή της ΕΖΕΣ τον Αύγουστο του 2006 σχετικά με τη χορήγηση κρατικών ενισχύσεων σε εφημερίδες,
               και
            
         
               2.
            
            
               Να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Ο προσφεύγων είναι η Νορβηγική Ένωση Περιοδικών.
            
         
               —
            
            
               Ο προσφεύγων ισχυρίζεται ότι η Εποπτεύουσα Αρχή της ΕΖΕΣ παρέλειψε να λάβει θέση σχετικά με την καταγγελία σε εύλογο χρονικό διάστημα, κατά παράβαση των καθηκόντων της.
            
         
               —
            
            
               Το άρθρο 37 της συμφωνίας περί Εποπτείας και Δικαστηρίου ορίζει ότι:
               
                  «Σε περίπτωση που η Εποπτεύουσα Αρχή της ΕΖΕΣ, κατά παράβαση της παρούσας συμφωνίας ή των διατάξεων της συμφωνίας ΕΟΧ, παραλείψει να αποφασίσει, τα κράτη της ΕΖΕΣ μπορούν να ασκήσουν προσφυγή ενώπιον του Δικαστηρίου ΕΖΕΣ και να ζητήσουν τη διαπίστωση της παράβασης.
                  Η προσφυγή είναι παραδεκτή μόνο εάν η Εποπτεύουσα Αρχή της ΕΖΕΣ έχει κληθεί προηγουμένως να ενεργήσει. Εάν, εντός δύο μηνών, η Εποπτεύουσα Αρχή της ΕΖΕΣ δεν λάβει θέση, η προσφυγή μπορεί να ασκηθεί εντός νέας προθεσμίας δύο μηνών.
                  Κάθε φυσικό ή νομικό πρόσωπο μπορεί, υπό τις προϋποθέσεις που ορίζονται στις προηγούμενες παραγράφους, να προσφύγει στο Δικαστήριο ΕΖΕΣ κατά της Εποπτεύουσας Αρχής της ΕΖΕΣ η οποία παρέλειψε να του απευθύνει απόφαση.»